ผกก.หญิงกรีกคว้าหนังเยี่ยมเวทีอังกฤษ
ภาพยนตร์แนวคอมเมดี้เกี่ยวกับความเป็นลูกผู้ชายเรื่อง เชวาเลียร์ ของแอตธินา ราเชล ซันการี ผู้กำกับภาพยนตร์ชาวกรีก คว้ารางวัลภาพยนตร์ยอดเยี่ยมในงานภาพยนตร์นานาชาติกรุงลอนดอน (BFI) ครั้งที่ 59 ประจำปี 2558 เมื่อคืนวันเสาร์ 17 ต.ค.,ขณะที่เคธ บลันเชตต์ นักแสดงชาวออสเตรเลียวัย 46 ปี เจ้าของรางวัลออสการ์ 2 ตัว จากเรื่อง ดิ เอวิเอเตอร์ และเรื่อง บลู จัสมิน ก็คว้ารางวัลผู้ประสบความสำเร็จในสาขาอาชีพ ถือเป็นข้อพิสูจน์ถึงผลงานของผู้หญิงทั้งเบื้องหน้าและเบื้องหลังของวงการภาพยนตร์ ซึ่งเป็นไปตามจุดประสงค์หลักของทาง BFI และปีนี้ก็มีภาพยนตร์ที่ผู้หญิงกำกับฯ 46 เรื่องจากทั้งหมด 240 เรื่องที่นำออกฉายภายในงานตลอดเวลา 12 วันก่อนปิดท้ายด้วยเรื่อง สตีฟ จ็อบ ของแดนนี บอยล์,ด้านพาเวล พาวลิกอฟสกี ผู้กำกับภาพยนตร์ระดับรางวัลออสการ์ชาวโปแลนด์ ประธานคณะกรรมการตัดสินจูลี่ ไพรซ์ ครั้งนี้ ยังชื่นชมผลงานของซันการี ที่เป็นเรื่องเกี่ยวกับการต่อสู้ระหว่างชาย 6 คนที่มีอีโก้สูงบนเรือยอชต์ลำหนึ่งว่าเป็นผู้กำกับฯที่มีความกล้าหาญ ขณะที่บลันเชตต์เผยด้วยความรู้สึกปลาบปลื้มว่า เหมือนตายแล้วขึ้นสวรรค์ อีกทั้งไม่คิดว่างานของตัวเองคืออาชีพหรือเป็นตัวเลือก แต่การแสดงเลือกตนเองมากกว่า.
ภาพยนตร์แนวคอมเมดี้ เชวาเลียร์ ของผู้กำกับชาวกรีกคว้ารางวัลรางวัลภาพยนตร์ยอดเยี่ยมในงานภาพยนตร์นานาชาติกรุงลอนดอน ขณะที่ เคธ บลันเชตต์ คว้ารางวัลผู้ประสบความสำเร็จในสาขาอาชีพ
ภาพยนตร์,คอมเมดี้,ลูกผู้ชาย,เชวาเลียร์,แอตธินา ราเชล ซันการี,ผู้กำกับ,รางวัล,ภาพยนตร์ยอดเยี่ยม,งานภาพยนตร์นานาชาติกรุงลอนดอน,BFI,เคธ บลันเชตต์,ออสเตรเลีย,ข่าว,ข่าวต่างประเทศ,ไทยรัฐออนไลน์